Dre ma sellent ouzh Redon evel porzh Roazhon, e c’houlennas kannaded Roazhon er Vodadenn vonreizhañ ma vije staget Redon ouzh departamant an Il-ha-Gwilen ha n’eo ket ouzh hini ar Mor-Bihan : « ar vodadenn, goude bezañ klevet aotrouien kannaded Roazhon a c’houlenn e vije staget ouzh o departamant kêr ha porzh Redon zo e departamant Gwened, o vezañ ma tenn kêr Roazhon he bevañs eus ar porzh-mañ a Redon dre ar stêr a gas da Roazhon ha zo kempennet ar skluzioù anezhi diwar he c’houst, he deus divizet, gant an darn vrasañ eus ar mouezhioù, e vo departamant Gwened o lezel kêr ha porzh Redon gant departamant Roazhon. »